ध्यान रहे कि पदक जीतने के बाद विजय कुमार ने यह बताया था कि पदोन्नति में हो रही लेट-लतीफी के कारण वे सेना छोड़ने का मन बना रहे हैं। पदक जीतने के बाद ‘पुरस्कार स्वरुप’ जो पदोन्नति उन्हें अभी दी गयी, इसके लिए वे पिछले साल से ही हकदार थे। अतः इस पदोन्नति को ‘पुरस्कार’ नहीं कहा जा सकता। हालाँकि थल सेनाध्यक्ष ने यह अश्वासन दिया है कि विजय कुमार अधिकारी बनने के योग्य हैं और उन्हें सेना में अधिकारी बनाने के लिए राष्ट्रपति को आवेदन दिया जायेगा। देखा जाय, हमारी कुख्यात “लालफीताशाही” इस प्रक्रिया को पूरा करने में कितना समय लेती है और हमारी सेना ‘वास्तव में’ एक जे.सी.ओ. को अधिकारी बनाना चाहती है या नहीं!